Siasa ya Tunisia

Siasa ya Tunisia imepitia mabadiliko makubwa kuelekea mfumo wa kidemokrasia tangu mapinduzi ya mwaka 2011. Ingawa taifa hili limepiga hatua katika ujenzi wa taasisi za kidemokrasia, changamoto za kiuchumi, kisiasa, na kijamii bado zinaathiri uthabiti wa mfumo wake wa utawala.BBC News. "Tunisia profile – Timeline". 2023. www.bbc.com

 Historia 
Kabla ya uhuru, Tunisia ilikuwa koloni la Ufaransa tangu mwaka 1881. Harakati za kupigania uhuru ziliongozwa na Neo Destour Party chini ya uongozi wa Habib Bourguiba, ambaye baadae alikua Raisi wa kwanza wa taifa hilo.

Tunisia ilipata uhuru mwaka 1956, na Bourguiba alitangazwa kuwa Raisi mwaka 1957 baada ya kufutwa kwa mfumo wa kifalme wa Husainid. Alianzisha mfumo wa chama kimoja na alitawala hadi alipoondolewa mwaka 1987.

 Utawala wa Ben Ali (1987 – 2011) 
Mnamo 1987, Waziri Mkuu Zine El Abidine Ben Ali alimpindua Bourguiba kwa madai ya udhaifu wa kiafya. Ben Ali aliongoza nchi kwa karibu miaka 23 kwa kutumia mfumo wa kiimla uliodhibiti vyombo vya habari, vyama vya upinzani, na vyombo vya dola. Ingawa kulikuwepo na chaguzi, zilikuwa za kishindo bila ushindani wa kweli.

Utawala wake ulikumbwa na shutuma za ukiukwaji wa haki za binadamu, udikteta, na ufisadi mkubwa.

 Mapinduzi ya Kijani (2011) na Kuanguka kwa Ben Ali 
Mnamo Desemba 2010, maandamano yalizuka baada ya kijana Mohamed Bouazizi kujichoma moto akilalamikia ukandamizaji wa polisi. Tukio hili lilizua harakati za kupinga utawala wa Ben Ali, na hatimaye kumlazimu kukimbilia Saudi Arabia tarehe 14 Januari 2011.

Mapinduzi haya yaliashiria mwanzo wa kile kinachoitwa "Arab Spring"Anderson, Lisa. Demystifying the Arab Spring. Foreign Affairs, 2011., na Tunisia ikawa mfano wa mageuzi ya kidemokrasia katika eneo la Kaskazini mwa Afrika.

 Mfumo wa Kisiasa Baada ya Mapinduzi 
Baada ya mapinduzi, Tunisia iliunda Baraza Maalum la KatibaConstitution of Tunisia, 2014 & 2022 Editions. www.legislation.tn (National Constituent Assembly) mwaka 2011, ambalo lilipitisha katiba mpya mwaka 2014. Katiba hiyo ilianzisha mfumo wa kidiplomasia mseto, ambapo mamlaka yanagawanywa kati ya Rais, Waziri Mkuu, na Bunge.

Vyama vya kisiasa vilivyoibuka ni pamoja na:

 Ennahda (chama cha Kiislamu chenye msimamo wa wastani)
 Nidaa Tounes (chama cha kisekula)
 Na vyama vingine vidogo vidogo vya kiliberali na kijamaa.

 Demokrasia na Uchaguzi 
Uchaguzi wa kwanza wa kweli ulifanyika mwaka 2011 kwa ajili ya baraza maalum la katiba. Mwaka 2014, Tunisia ilifanya uchaguzi wake wa kwanza wa bunge na rais chini ya katiba mpya.

Beji Caid Essebsi alichaguliwa Rais mwaka 2014 kupitia chama cha Nidaa Tounes. Tangu wakati huo, Tunisia imekuwa ikijaribu kudumisha mfumo wa vyama vingi na uhuru wa kisiasa licha ya changamoto mbalimbali.

 Mabadiliko ya 2019–2021 na Kurejea kwa Mamlaka ya Rais 
Mnamo 2019, Kais Saied, msomi wa sheria na mgombea binafsi, alichaguliwa kuwa Rais kwa kura nyingi. Mnamo Julai 2021Human Rights Watch. Tunisia: Political Crisis Tests Rule of Law, 2021., Saied alisimamisha Bunge, alimteua Waziri Mkuu, na kuchukua mamlaka makubwa hatua ambazo zilitajwa na wakosoaji kuwa ni kurejea kwenye utawala wa kiimla.

Mwaka 2022, Rais Saied alipitisha katiba mpya kupitia kura ya maoni, ambayo inampa mamlaka makubwa ya kiutendaji. Hatua hii ilizua mjadala kuhusu mustakabali wa demokrasia ya Tunisia.International Crisis Group. The Twilight of Tunisia’s Political Consensus, 2022.

 Vyombo vya Utawala 

 Rais 
Huchaguliwa kwa kura ya moja kwa moja kwa miaka mitano. Ana mamlaka ya juu ya kijeshi na sera za nje.

 Waziri Mkuu 
Huteuliwa na Rais na husimamia shughuli za kila siku za serikali.

 Bunge (Baraza la Wawakilishi) 
Ndilo chombo cha kutunga sheria. Hata hivyo, baada ya 2021, mamlaka ya bunge yalipunguzwa sana na katiba mpya.

 Mahakama 
Tunisia ina mfumo wa mahakama huru, ingawa kuna malalamiko ya kuingiliwa kisiasa kwa baadhi ya kesi.

 Changamoto za Siasa 
Licha ya mafanikio ya awali, Tunisia inakabiliwa na changamoto kama:

 Kudorora kwa uchumi na ukosefu wa ajira
 Migawanyiko ya kisiasa
 Uaminifu mdogo wa raia kwa taasisi za serikali
 Hofu ya kurejea kwenye utawala wa mtu mmoja

Hata hivyo, juhudi za wanaharakati, asasi za kiraia, na vijana bado zinaendeleza mjadala wa kisiasa kuhusu demokrasia ya kweli.

 Marejeo 

Jamii:Afrocrowd 2025
Jamii:Siasa
Jamii:Siasa ya Tunisia